﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**4932**

На основу члана 18. став 6. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о измени и допуни Правилника о начину остваривања права на основне подстицаје у биљној производњи и обрасцу захтева за остваривање тих подстицаја**

(Објављено у „Службеном гласнику РС“, број 141/2022 од 23.12.2022. године)

Члан 1.

У Правилнику о начину остваривања права на основне подстицаје у биљној производњи и обрасцу захтева за остваривање тих подстицаја („Службени гласник РСˮ, бр. 29/13, 9/16, 44/18 – др. закон, 38/20, 16/21 и 18/22), у члану 2. став 2. речи: „једанпут годишње, у два примерка од 1. марта до 30. априла текуће годинеˮ, бришу се.

После става 2. додају се ст. 3. и 4, који гласе:

„Министарство пољопривреде, шумарства и водопривреде – Управа за аграрна плаћања расписује јавни позив за подношење захтева за остваривање права на основне подстицаје у биљној производњи (у даљем тексту: јавни позив), који се објављује на званичним интернет страницама министарства надлежног за послове пољопривреде, Управе за аграрна плаћања и Управе.

Јавни позив из става 3. овог члана нарочито садржи податке о: нaчину oствaривaњa прaвa нa пoдстицaje и роковима за подношење захтева, као и друге податке потребне за спровођење јавног позива.ˮ

Члан 2.

Овај правилник ступа на снагу осмог дана од дана објављивања у „Службеном гласнику Републике Србијеˮ.

Број 110-00-00088/2022-09

У Београду, 19. децембра 2022. године

Министар,

**Јелена Танасковић,** с.р.